మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
కివీస్‌తో కాన్పూర్ టెస్ట్.. ప్రత్యేకత తెలుసా?
ఈ టెస్ట్ మ్యాచ్ భారత క్రికెట్ జట్టుకు ఎంతో ప్రత్యేకం..
TNN | Updated:
Sep 14, 2016, 05:46PM IST
భారత్, న్యూజిలాండ్ జట్ల మధ్య సెప్టెంబర్ 22 నుంచి టెస్ట్ సిరీస్ మొదలుకానుంది. కాన్పూర్‌లో ఇరు జట్ల మధ్య తొలి టెస్ట్ జరగనుంది. ఈ టెస్ట్ మ్యాచ్ ప్రత్యేకత ఏంటో తెలుసా? టీమిండియా ఆడబోతున్న 500వ టెస్టు మ్యాచ్ ఇది. ఈ మైలురాయిని ఎప్పటికీ గుర్తుంచుకునేలా వేడుక నిర్వహించాలని బీసీసీఐ భావిస్తోంది. ఈ సందర్భంగా ఏర్పాటు చేయనున్న డిన్నర్ కోసం ఇరు జట్ల ఆటగాళ్లతోపాటు మాజీ క్రికెటర్లను కూడా బీసీసీఐ ఆహ్వానించనుంది. భారత జట్టు ఈ నెల 17నే కాన్పూర్ చేరుకుని ప్రాక్టీస్ మొదలుపెట్టనుంది. ఇప్పటి వరకూ ఇంగ్లండ్ అత్యధికంగా 960కిపైగా టెస్టులు ఆడగా, తర్వాతి స్థానంలో ఆస్ట్రేలియా ఉంది. మూడోస్థానంలో వెస్టిండీస్ ఉండగా, 500 టెస్టు మ్యాచ్‌లు ఆడిన నాలుగో జట్టుగా భారత్ నిలవనుంది. అయితే ఈ వేడుక కోసం ఐసీసీకి బీసీసీఐ ఎలాంటి ఆహ్వానం పంపలేదు. గతంలో బీసీసీఐ బాస్‌గా పనిచేసిన శశాంక్ మనోహర్ ఐసీసీ అధ్యక్షుడిగా ఎంపికైన తరువాత బీసీసీఐ నిర్ణయాలను అడ్డుకుంటున్నారు. బీసీసీఐ అధికారాలకు కత్తెర వేసే ప్రయత్నం చేస్తున్నారు. దీంతో ఈ కార్యక్రమంలో పాల్గొనేందుకు ఐసీసీ చీఫ్, ఐసీసీ సీఈవోలకు ఆహ్వానం పంపకుండా బీసీసీఐ తన నిరసన వ్యక్తం చేసింది.